เตาปูน-บางซื่อ เปิด ก.ย.60 ประธานบอร์ด รฟม.ระบุ-เปิดให้เข้าชมสถานีสนามไชย ม.ค.60
เมื่อวันที่ 27 ธ.ค. ที่บริเวณสถานีสนามไชย โครงการรถไฟฟ้าสายสีน้ำเงินส่วนต่อขยาย ช่วงหัวลำโพง-บางแค พล.อ.ยอดยุทธ บุญญาธิการ ประธานบอร์ด รฟม. นำคณะกรรมาธิการการคมนาคม สนช. เข้าชมภายในสถานีสนามไชย โดย พล.อ.ยอดยุทธกล่าวว่า โครงการรถไฟฟ้าสายสีน้ำเงินช่วงบางซื่อ-ท่าพระ, หัวลำโพง-บางแค ขณะนี้การก่อสร้างเป็นไปตามแผนงาน ซึ่งไฮไลต์ของช่วงหัวลำโพง-บางแค จะเป็นแหล่งท่องเที่ยวสำคัญ ที่สถานีใต้ดินทั้งหมด 4 สถานี คือ 1.สถานีวัดมังกรกมลาวาส ตกแต่งสไตล์ชิโนโปตุกิส สอดคล้องกับวิถีชีวิตการค้าชาวจีน 2.สถานีสามยอด ตกแต่งสไตล์ชิโนโปตุกิส สอดคล้องกับอาคารริมถนนเจริญกรุง 3.สถานีอิสรภาพ ตกแต่งตามแนวคิดโดยใช้หงส์เป็นตัวแทนวัดหงส์รัตนาราม และ 4.สถานีสนามไชย ออกแบบตามรูปแบบสถาปัตยกรรมสมัยรัตนโกสินทร์ตอนต้น ซึ่ง รฟม.มีแผนจะเปิดให้ประชาชนเข้าเยี่ยมชมสถานี ภายในเดือน ม.ค.60 ส่วนการเปิดเดินรถระยะที่ 1 ช่วงเตาปูน-บางซื่อ ภายในเดือน ก.ย.60 ระยะที่ 2 ช่วงหัวลำโพง-ท่าพระ-หลักสอง ภายในเดือน ก.ย.62 ระยะที่ 3 ช่วงเตาปูน-ท่าพระ ภายในเดือน ก.พ.63,สำหรับความคืบหน้าการก่อสร้างทั้งโครงการ มีดังนี้ 1.งานออกแบบ/ก่อสร้างเส้นทางใต้ดิน ช่วงหัวลำโพง-สนามไชย โดยบริษัท อิตาเลียนไทยฯ คืบหน้า 92.14% จากแผนงาน 94.11% ล่าช้ากว่าแผน 1.97% 2.งานออกแบบ/ก่อสร้างเส้นทางใต้ดิน ช่วงสนามไชย-ท่าพระ บริษัท ช.การช่าง ผู้รับเหมา แล้วเสร็จในวันที่ 3 ก.ย.59 ซึ่งอยู่ในระหว่างการตรวจรับงาน 3.งานก่อสร้างเส้นทางยกระดับช่วงเตาปูน-ท่าพระ กิจการร่วมค้าเอสเอช-ยูเอ็น ดำเนินการ มีความก้าวหน้าแล้ว 67.51% เร็วกว่าแผน 0.06% 4 .งานก่อสร้างเส้นทางยกระดับช่วงท่าพระ-หลักสอง บริษัทซิโน-ไทยฯ รับผิดชอบ คืบหน้า 90.32% เร็วกว่าแผน 1.43% และ 5.งานระบบราง ช่วงหัวลำโพง-บางแค บริษัท ช.การช่าง คืบหน้า 80.21% เร็วกว่าแผน 0.53%.
โครงการรถไฟฟ้าสายสีน้ำเงินช่วงบางซื่อ-ท่าพระ, หัวลำโพง-บางแค ขณะนี้การก่อสร้างเป็นไปตามแผนงาน ซึ่งไฮไลต์ของช่วงหัวลำโพง-บางแค จะเป็นแหล่งท่องเที่ยวสำคัญ ที่สถานีใต้ดินทั้งหมด 4 สถานี คือ 1.สถานีวัดมังกรกมลาวาส ตกแต่งสไตล์
รถไฟฟ้าสายสีน้ำเงิน,สถานีสนามไชย,ยอดยุทธ บุญญาธิการ,เตาปูน-บางซื่อ,ข่าวกทม.